Proposta għal DEĊIŻJONI TAL-KUNSILL li tikkonkludi Ftehim fil-forma ta' Skambju ta' Ittri bejn l-Unjoni Ewropea u n-New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea /* KUMM/2011/0058 finali - NLE 2011/0029 */





[pic] | IL-KUMMISSJONI EWROPEA | Brussel 11.2.2011 KUMM(2011) 58 finali 2011/0029 (NLE) Proposta għal DEĊIŻJONI TAL-KUNSILL li tikkonkludi Ftehim fil-forma ta' Skambju ta' Ittri bejn l-Unjoni Ewropea u n-New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea MEMORANDUM TA’ SPJEGAZZJONI 1. IL-KUNTEST TAL-PROPOSTA Bl-adeżjoni tar-Repubblika tal-Bulgarija u r-Repubblika tar-Rumanija, l-Unjoni Ewropea kabbret l-unjoni doganali tagħha. Għaldaqstant, l-Unjoni Ewropea kienet obbligata skont ir-regoli tad-WTO (l-Artikolu XXIV:6 tal-GATT) li tidħol f'negozjati ma' Membri tad-WTO li għandhom drittijiet għan-negozjati fl-iskedi ta' kwalunkwe mill-Membri li qed jaċċedu biex jinkiseb qbil dwar l-aġġustament kumpensatorju. Aġġustament ta’ dan it-tip ikun dovut jekk l-adozzjoni tar-reġim estern tat-tariffi tal-UE jirriżulta f’żieda fit-tariffa lil hinn mil-livell li l-pajjiż li qed jaċċedi ntrabat bih fid-WTO, filwaqt li “jitqies sew it-tnaqqis tad-dazji fuq l-istess linja tariffarja li sar minn kostitwenti oħrajn tal-unjoni doganali malli ġiet iffurmata”. Fid-29 ta’ Jannar 2007, il-Kunsill awtorizza lill-Kummissjoni biex tiftaħ negozjati bis-saħħa tal-Artikolu XXIV:6 tal-GATT 1994. Il-Kummissjoni nnegozjat mal-Membri tad-WTO li għandhom drittijiet ta’ negozjar fir-rigward tal-irtirar ta’ konċessjonijiet speċifiċi li għandhom x’jaqsmu mal-irtirar tal-iskedi tar-Repubblika tal-Bulgarija u r-Repubblika tar-Rumanija, matul l-adeżjoni tagħhom fl-Unjoni Ewropea. In-negozjati man-New Zealand irriżultaw f'abbozz ta' Ftehim fil-forma ta' Skambju ta' Ittri li ġie inizjalat fis-7 ta' Settembru 2010 fi Brussell. 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT In-negozjati tmexxew mill-Kummissjoni fil-qafas tad-direttivi ta' negozjati maħruġa mill-Kunsill. 3. ELEMENTI LEGALI TAL-PROPOSTA Din il-proposta titlob lill-Kunsill jadotta deċiżjoni li tikkonkludi Ftehim fil-forma ta' Skambju ta' Ittri man-New Zealand. Fl-istess ħin, qed titressaq ukoll proposta separata dwar l-iffirmar ta’ dan il-Ftehim. Ir-Regolament ta' implimentazzjoni għandu jiġi adottat konsegwentement mill-Kummissjoni, skont l-Artikolu 144 tar-Regolament tal-Organizzazzjoni Komuni tas-Suq Uniku (OKS) (ir-Regolament Nru 1234/2007). 2011/0029 (NLE) Proposta għal DEĊIŻJONI TAL-KUNSILL li tikkonkludi Ftehim fil-forma ta' Skambju ta' Ittri bejn l-Unjoni Ewropea u n-New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, b'mod partikolari l-ewwel subparagrafu tal-Artikolu 207(4) tiegħu, flimkien mal-Artikolu 218(6)(a)(v), Wara li kkunsidra l-proposta mill-Kummissjoni Ewropea, Wara li kkunsidra l-approvazzjoni tal-Parlament Ewropew[1], Billi: 1. Fid-29 ta’ Jannar 2007 il-Kunsill awtorizza lill-Kummissjoni biex tiftaħ negozjati ma’ ċerti Membri oħrajn tad-WTO skont l-Artikolu XXIV:6 tal-Ftehim Ġenerali dwar it-Tariffi u l-Kummerċ (GATT) 1994, matul l-adeżjonijiet fil-Komunità Ewropea tar-Repubblika tal-Bulgarija u tar-Rumanija. 2. In-negozjati tmexxew mill-Kummissjoni fil-qafas tad-direttivi ta' negozjati maħruġa mill-Kunsill. 3. Dawn in-negozjati ġew konklużi u fis-7 ta' Settembru 2010 ġie inizjalat Ftehim fil-forma ta' Skambju ta' Ittri bejn l-Unjoni Ewropea u n-New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea. 4. Il-Ftehim ġie ffirmat f’isem l-Unjoni Ewropea fi[...], suġġett għall-konklużjoni tal-Ftehim f’data aktar tard, skont id-Deċiżjoni tal-Kunsill [...]. 5. Il-Ftehim għandu jiġi konkluż, ADOTTA DIN ID-DEĊIŻJONI: Artikolu 1 Il-Ftehim fil-forma ta' Skambju ta' Ittri bejn l-Unjoni Ewropea u n-New Zealand skont l-Artikolu XXIV: 6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea, huwa b'dan, konkluż. It-test tal-Ftehim huwa mehmuż ma' din id-Deċiżjoni. Artikolu 2 Il-President tal-Kunsill għandu jaħtar il-persuna bil-kapaċità li tipproċedi, f’isem l-Unjoni Ewropea, għan-notifika prevista f'dan il-Ftehim, sabiex tesprimi l-kunsens tal-Unjoni Ewropea li tkun marbuta b’dan il-Ftehim. Artikolu 3 Din id-Deċiżjoni għandha tidħol fis-seħħ dakinhar li tiġi adottata. Id-Deċiżjoni għandha tkun ippubblikata f'Il-Ġurnal Uffiċjali tal-Unjoni Ewropea . Id-data tad-dħul fis-seħħ tal-Ftehim għandha tiġi ppubblikata f' Il-Ġurnal Uffiċjali tal-Unjoni Ewropea. Magħmul fi […], Għall-Kunsill Il-President ANNESS FTEHIM FIL-FORMA TA’ SKAMBJU TA’ ITTRI bejn l-Unjoni Ewropea u n-New Zealand skont l-Artikolu XXIV: 6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea. A. Ittra mill-Unjoni Ewropea […], […] Sinjur, Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (GATT) rigward il-modifika fl-Iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea, għandi l-unur nipproponi dan li ġej: 1. L-Unjoni Ewropea għandha tinkorpora fl-iskeda tagħha, għat-territorju doganali tal-UE 27, il-konċessjonijiet li jinsabu fl-iskeda tal-UE 25 bil-modifiki li ġejjin: Jiżdiedu 400 tunnellata (piż ta' karkassi) mal-allokazzjoni għall-Awstralja skont il-kwota tar-rata tat-tariffi tal-UE għal-"laħam tan-ngħaġ jew tal-mogħoż, frisk, imkessaħ jew iffriżat", waqt li tinżamm il-kwota kontinġenti preżenti ta' 0 %. Tinħoloq allokazzjoni erga omnes ta' 200 tunnellata (piż ta' karkassi) skont il-kwota tar-rata tat-tariffi tal-UE għal-"laħam tan-ngħaġ jew tal-mogħoż, frisk, imkessaħ jew iffriżat", waqt li tinżamm il-kwota kontinġenti preżenti ta' 0 %. Tiġi aġġustata l-kwota tar-rata tariffarja tal-UE għan-"ngħaġ ħajjin, ħlief annimali ta' razza pura", bi kwota kontinġenti ta' 10 %, billi jitneħħew l-allokazzjonijiet ta' 1010 tunellati (ir-Rumanija) u 4255 tunnellata (il-Bulgarija). Tiġi aġġustata l-kwota tar-rata tariffarja tal-UE għal-"laħam tan-ngħaġ jew tal-mogħoż, frisk, imkessaħ jew iffriżat", bi kwota kontinġenti ta' 0 % billi jitneħħew l-allokazzjonijiet ta' 75 tunellata (għar-Rumanija) u 1250 tunnellata (għall-Bulgarija). Tinbidel id-definizzjoni tal-kwota tar-rata tariffarja tal-UE ta' 1300 tunnellata għal-"laħam taċ-ċanġa ta' kwalità għolja" fl-iskeda tad-WTO tal-UE għal: "Laħam ta' kwalità għolja ta' annimali bovini, frisk, imkessaħ jew iffriżat. Il-pajjiż li qed jissupplixxi: in-New Zealand. Il-kwalifika għall-kwota hija soġġetta għall-kondizzjonijiet stipulati fid-dispożizzjonijiet rilevanti tal-UE. 2. L-Unjoni Ewropea għandha wkoll tissostitwixxi d-definizzjoni ta' laħam taċ-ċanga ta' kwalità għolja fir-regolamenti tal-Unjoni Ewropea li jimplimentaw din il-kwota, b'dan li ġej: "Qatgħat magħżula tal-laħam taċ-ċanga ġejjin minn għoġiela jew erieħ, li kienu jirgħu esklużivament fil-mergħat, li l-karkassi tagħhom ma jaqbżux il-piż ta' 370 kilogramma. Il-karkassi għandhom jiġu kklassifikati bħala A, L, P, T jew F, mirquma skont il-ħxuna tax-xaħam tat-tip P jew inqas u b'muskolatura ta' klassi 1 jew 2 skont is-sistema ta' klassifika tal-karkassi amministrata mill-Bord tal-Laħam ta' New Zealand". 3. In-New Zealand taċċetta l-approċċ tal-Unjoni Ewropea biex tikkumpensa l-kontinġenti tariffarji bl-għan li jiġu aġġustati l-obbligi tal-UE 25 u tar-Repubblika tal-Bulgarija u tar-Rumanija fil-qafas tal-GATT, wara t-tkabbir reċenti tal-Unjoni Ewropea. 4. Jistgħu jsiru konsultazzjonijiet fi kwalunkwe ħin rigward il-kwistjonijiet imsemmija hawn fuq, fuq talba ta' kull waħda mill-partijiet. Inkun obbligat lejk jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan ikun il-każ, din l-ittra flimkien mal-konferma tiegħek għandhom jikkostitwixxu Ftehim fil-forma ta' Skambju ta' Ittri bejn l-Unjoni Ewropea u n-New Zealand (il-"Ftehim"). L-Unjoni Ewropea u n-New Zealand għandhom jgħarrfu lil xulxin bit-tlestija tal-proċeduri interni tagħhom għad-dħul fis-seħħ tal-ftehim. Il-ftehim għandu jidħol fis-seħħ fi żmien 14-il jum wara d-data tal-wasla tal-aħħar notifika. Dejjem tiegħek, Għall-Unjoni Ewropea B. Ittra min-New Zealand […], […] Sinjur, Għandi l-unur ngħarrfek li rċevejt l-ittra tiegħek ta’ […] li taqra kif ġej: "Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (GATT) rigward il-modifika fl-Iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea, għandi l-unur nipproponi dan li ġej: 1. L-Unjoni Ewropea għandha tinkorpora fl-iskeda tagħha, għat-territorju doganali tal-UE 27, il-konċessjonijiet li jinsabu fl-iskeda tal-UE 25 bil-modifiki li ġejjin: Jiżdiedu 400 tunnellata (piż ta' karkassi) mal-allokazzjoni għan-New Zealand skont il-kwota tar-rata tat-tariffi tal-UE għal-"laħam tan-ngħaġ jew tal-mogħoż, frisk, imkessaħ jew iffriżat", waqt li tinżamm il-kwota kontinġenti preżenti ta' 0 %. Tinħoloq allokazzjoni erga omnes ta' 200 tunnellata (piż ta' karkassi) skont il-kwota tar-rata tat-tariffi tal-UE għal-"laħam tan-ngħaġ jew tal-mogħoż, frisk, imkessaħ jew iffriżat", waqt li tinżamm il-kwota kontinġenti preżenti ta' 0 %. Tiġi aġġustata l-kwota tar-rata tariffarja tal-UE għan-"ngħaġ ħajjin, ħlief annimali ta' razza pura", bi kwota kontinġenti ta' 10 % billi jitneħħew l-allokazzjonijiet ta' 1010 tunellati (ir-Rumanija) u 4255 tunnellata (il-Bulgarija). Tiġi aġġustata l-kwota tar-rata tariffarja tal-UE għal-"laħam tan-ngħaġ jew tal-mogħoż, frisk, imkessaħ jew iffriżat", bi kwota kontinġenti ta' 0 % billi jitneħħew l-allokazzjonijiet ta' 75 tunellata (għar-Rumanija) u 1250 tunnellata (għall-Bulgarija). Tinbidel id-definizzjoni tal-kwota tar-rata tariffarja tal-UE ta' 1300 tunnellata "laħam taċ-ċanġa ta' kwalità għolja" fl-iskeda tad-WTO tal-UE għal: "Laħam ta' kwalità għolja ta' annimali bovini, frisk, imkessaħ jew iffriżat. Il-pajjiż li qed jissupplixxi: in-New Zealand. Il-kwalifika għall-kwota hija soġġetta għall-kondizzjonijiet stipulati fid-dispożizzjonijiet rilevanti tal-UE". 2. L-Unjoni Ewropea għandha wkoll tissostitwixxi d-definizzjoni ta' laħam taċ-ċanga ta' kwalità għolja fir-regolamenti tal-Unjoni Ewropea li jimplimentaw din il-kwota, b'dan li ġej: "Qatgħat magħżula tal-laħam taċ-ċanga ġej minn għoġiela jew erieħ li kienu jirgħu esklużivament fil-mergħat, li l-karkassi tagħhom ma jaqbżux il-piż ta' 370 kilogramma. Il-karkassi għandhom jiġu kklassifikati bħala A, L, P, T jew F, mirquma skont il-ħxuna tax-xaħam tat-tip P jew inqas u b'muskolatura ta' klassi 1 jew 2 skont is-sistema ta' klassifika tal-karkassi amministrata mill-Bord tal-Laħam ta' New Zealand". 3. In-New Zealand taċċetta l-approċċ tal-Unjoni Ewropea biex tikkumpensa l-kontinġenti tariffarji bl-għan li jiġu aġġustati l-obbligi tal-UE 25 u tar-Repubblika tal-Bulgarija u tar-Rumanija fil-qafas tal-GATT, wara t-tkabbir reċenti tal-Unjoni Ewropea. 4. Jistgħu jsiru konsultazzjonijiet fi kwalunkwe ħin rigward il-kwistjonijiet imsemmija hawn fuq, fuq talba ta' waħda mill-partijiet. Inkun obbligat lejk jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan ikun il-każ, din l-ittra flimkien mal-konferma tiegħek għandhom jikkostitwixxu Ftehim fil-forma ta' Skambju ta' Ittri bejn l-Unjoni Ewropea u n-New Zealand (il-"Ftehim"). L-Unjoni Ewropea u n-New Zealand għandhom jgħarrfu lil xulxin bit-tlestija tal-proċeduri interni tagħhom għad-dħul fis-seħħ tal-Ftehim. Il-Ftehim għandu jidħol fis-seħħ fi żmien 14-il jum wara d-data tal-wasla tal-aħħar notifika. Għandi hawnhekk l-unur li nesprimi l-qbil tal-gvern tiegħi mal-ittra ta' hawn fuq. F'isem in-New Zealand [1] ĠU C [...], [...], p. [...].